system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Heinrich Heine?
assistant
Christian Johann Heinrich Heine (numele la naștere Harry Heine), () a fost un poet și prozator german.

A fost unul dintre cei mai semnificativi poeți germani și reprezentant de seamă al liricii romantice universale.
Lirica sa reflexivă este marcată de o originală subiectivitate, fiind subordonată deopotrivă fanteziei și reveriei romantice, dar și înclinației către ironie, autoparodie și umor.
A exercitat o puternică influență asupra literaturii germane.

Biografie 
Heine s-a născut dintr-o familie evreiască din Düsseldorf, Germania.
Tatăl său a fost un comerciant care, în cursul ocupației franceze a constatat că s-au deschis noi perspective pentru evrei. Când tatăl său a dat faliment, Heine a fost trimis la Hamburg, unde unchiul său, Salomon, un bancher bogat, l-a încurajat să se pregătească pentru o carieră în comerț. După ce și afacerea lui Heine a dat faliment, el s-a hotărât să studieze dreptul la universitățile din Göttingen, Bonn și la Universitatea Humboldt din Berlin, dar în final, deși a absolvit în 1825, a constatat că literatura este mai interesantă decât dreptul. În această perioadă s-a hotărât să se convertească de la Iudaism la Protestantism. Acest lucru i-a fost necesar, deoarece în multe din statele germane, li se aplicau restricții severe evreilor, în multe cazuri fiindu-le chiar interzisă practicarea unor profesii. Una din profesiile interzise pentru evrei era și cea de profesor la universitate, care devenise țelul lui Heine. Heine și-a justificat convertirea, spunând că aceasta a fost „biletul său de intrare în cultura europeană”. De fapt se pare că nu a fost chiar așa. Vărul și binefăcătorul său, compozitorul Meyerbeer, nu a fost nevoit să se convertească pentru a pătrunde în cultura europeană. Pentru tot restul vieții, Heine a s-a confruntat cu elementele incompatibile ale dublei sale identități, germane și evreiești.

Heine este cel mai bine cunoscut pentru poezia lirică, din care o bună parte (mai ales lucrările de tinerețe) a fost pusă pe muzică de compozitori de lieduri, dintre care cel mai reprezentativ a fost Robert Schumann. Și alți compozitori, între care Richard Wagner, Franz Schubert, Felix Mendelssohn, Fanny Mendelssohn, Hugo Wolf și Johannes Brahms, au pus pe muzică versuri ale lui Heine. Chiar și în secolul al XX-lea, Hans Werner Henze și Lord Berners le-au urmat exemplul.

Ca poet, Heine a debutat în 1821 cu volumul Gedichte (Poezii). Pasiunea sa amoroasă unilaterală față de verișoarele sale Amalie și Therese l-au inspirat să scrie cele mai reușite versuri, Buch der Lieder (Cartea cântecelor, 1827).

În 1831 Heine a plecat în Franța, la Paris. Acolo a aderat la socialismul utopic, reprezentat de adepții ideilor lui Saint-Simon, care propovăduiau un paradis egalitarist, fără clase sociale, bazat pe meritocrație.

Cu excepția unei scurte vizite în Germania, în 1843, el și-a petrecut restul vieții la Paris. În Germania lucrările sale au fost interzise, împreună cu ale celor care erau considerați ca făcând parte din mișcarea Junges Deutschland (Germania tânără).

Cu toate acestea, de la distanță, a continuat să comenteze politica germană. În 1844 a scris Deutschland. Ein Wintermärchen (Germania. O poveste de iarnă), un fel de dare de seamă a călătoriei întreprinse de el în Germania și a climatului politic de acolo. Prietenul său, Karl Marx, a publicat lucrarea în ziarul Vorwärts. În lucrarea Atta Troll: Ein Sommernachstraum (Atta Troll: Visul unei nopți de vară), el a satirizat politica utopică a opozanților regimului din Germania.

Experiența emoționantă a exilului său se oglindește în poezia In der Fremde (Printre străini). În ultimii săi opt ani de viață a fost țintuit la pat, unii cred că a avut scleroză în plăci, în timp ce alții opinează că a avut sifilis. A murit la Paris și a fost înmormântat în Cimitirul Montmartre.

În 1933, în cursul raidului întreprins de naziști asupra Institut für Sexualwissenschaft (Institutul pentru științe sexuale), printre cărțile arse în Piața Oprerei (Opernplatz) din Berlin s-au găsit și lucrările lui Heine.

Se pare că replica din piesa sa Almansor, din 1821: Dort, wo man Bücher verbrennt, verbrennt man am Ende auch Menschen (Acolo unde se ard cărți se vor arde, până la urmă, și oamenii) a reprezentat o sumbră prevestire.

Scrieri 
 Auf Flügeln des Gesanges
 Gedichte, 1821
 Lyrisches Intermezzo, 1822 (Intermezzo liric)
 Tragödien, nebst einem lyrischen Intermezzo, 1823
 Reisebilder, 1826-31 (Imagini de călătorie)
 Die Harzreise, 1826 (Călătorie în Harz)
 Ideen, das Buch le Grand, 1827
 Englische Fragmente, 1827
 Buch der Lieder, 1827 (Cartea cântecelor)
 Französische Zustände, 1833
 Zur Geschichte der neueren schönen Literatur in Deutschland, 1833
 Die romantische Schule, 1836
 Der Salon, 1836-40
 Über Ludwig Börne, 1840
 Neue Gedichte, 1844 - (Poezii noi)
 Deutschland. Ein Wintermärchen, 1844 - (Germania, o poveste de iarnă)
 Atta Troll. Ein Sommernachtstraum, 1847 (Atta Troll. Visul unei nopți de iarnă)
 Romanzero, 1851
 Der Doktor Faust, 1851
 Les Dieux en Exil, 1853
 Die Harzreise, 1853 (Călătorie în Harz)
 Lutezia, 1854
 Vermischte Schriften, 1854
 Letzte Gedichte und Gedanken, 1869
 Sämtliche Werke, 1887-90 (7 Vols.)
 Sämtliche Werke, 1910-20
 Sämtliche Werke, 1925-30
 Werke und Briefe, 1961-64
 Sämtliche Schriften, 1968

Note

Legături externe 

 
  "Ihr Lieder! Ihr meine guten Lieder!"  A guide to musical settings for one or two voices of the poetry of Heinrich Heine (1797-1856) by Peter W. Shea.
 Heinrich-Heine-Gesellschaft e.V.
 Heinrich-Heine-Institut
 Heinrich-Heine-Universität Düsseldorf
 Complete works of Heine online (in German)
 Selected English translations online
 Art of the States: The Resounding Lyre  Musical setting of Heine's poem "Halleluja"

Nașteri în 1797
Decese în 1856
Poeți germani
Scriitori germani din secolul al XIX-lea
Evrei germani
Oameni din Düsseldorf
Protestanți germani
Absolvenți ai Universității din Göttingen
Oameni din Renania de Nord-Westfalia
Eponime ale asteroizilor
Eponime ale craterelor de pe planeta Mercur